1955-ben ezzel a többoldalú, katonai, gazdasági és kulturális kapcsolatokat elősegíteni kívánó szerződéssel fonta szorosabbra a Szovjetunió a kelet-európai ütközőzónát összetartó, kétoldalú szerződésekkel megerősített köteléket. A szervezet felállítása mögött húzódó okok között találjuk az osztrák államszerződést (amelynek értelmében 1955-ben az orosz csapatokat vissza kellett volna vonni Magyarországról), illetve Németország nyugati felének a NATO-hoz történő 1955-ös csatlakozását. A magyarországi forradalom követelései között szerepelt többek között a szerződésből való kilépés és a semlegesség elismertetése.

A második világháború pusztítása, a hidegháborús szembenállás kialakulása után az európai államok saját védelmüket csak segítséggel tudták biztosítani. 1949-ben létrejött az Észak-atlanti Szerződés Szervezete, az atlanti térséget felölelő biztonsági szervezet. 1955-ben az NSZK csatlakozásával (párizsi szerződések, 1954) hosszú időre kettészakadt a kontinens. Mivel a NATO alapokmánya kifejezetten megjelöli a szervezet területi hatályát a ráktérítőben, a szuezi válság ideje alatt az amerikai külügyminiszter, John Foster Dulles erre hivatkozva utasította el a NATO szárnyai alatt szerveződő közös (amerikai-brit-francia) katonai beavatkozás lehetőségét.

Winston Churchill Truman elnöknek 1945. május 12-én küldött táviratában („vasfüggöny-távirat”) fejezte ki aggodalmát Sztálin jaltai elvekhez való hozzáállásával illetve a szovjet hadsereg hosszú távra történő berendezkedésének alkalmasságával kapcsolatban, rámutatva a Szovjetunió kelet- és dél-európai terjeszkedésére: „Vasfüggöny ereszkedett le (…) a Lübeck-Trieszt-Korfu vonaltól keletre.” *[Az „idezet.docx”-ben máshogyan van idézve, valamelyik tehát nem szöveghű! – V.A.]*

A magyar forradalom leverését követő megtorló szankciók elől közel negyedmillió ember menekült különböző nyugati országokba; jelentős részük Ausztrián keresztül Németországba és az Egyesült Államokba.

November 2-án a Varsói Szerződés országainak legfelsőbb politikai vezetése döntést hozott a Magyarország számára nyújtandó katonai „segítségről”, melynek végrehajtásával a szovjet hadsereget bízták meg. A november 4. és 11. között lebonyolított „Forgószél”-re keresztelt támadó hadművelet az ellenálló erők szétverését és a magyar hadsereg lefegyverzését tűzte ki célul.

Október 29-én hajnalban az izraeli csapatok az október 22-i sèvres-i megállapodásnak megfelelően elindultak a Szuezi-csatorna és a Tirán-szoros irányába, majd ellenőrzésük alá vonták a Sínai-félszigetet. (Ez volt a Torreádor-terv). A megállapodás értelmében az izraeli akcióra az angolok, az egyiptomi Nasszer számára eleve elfogadhatatlan ultimátummal (melyben az angol csapatok egyiptomi partra szállását vetítették előre) igyekezetek a szembenálló feleket a háborúskodás beszüntetésére rákényszeríteni – így okot találva az angol és francia beavatkozásra.

Már 1956 nyarán elkezdődik a franciák és az angolok szervezkedése Nasszer katonai eltávolítására. (Ez volt a Muskétás-terv). Az angolok Nasszer félreállításától a befolyásuk és a csatorna használatából származó bevétel visszaszerzését remélték, a franciák pedig az algériai lázadók fő támogatójától igyekeztek megszabadulni. Miután Nasszer visszautasította az angolok ultimátumát, az angolok és franciák elkezdték a csatornaövezet bombázását. Nasszer hajókat süllyesztett el a Szuezi-csatorna bejáratánál, blokkolva ezzel a vízi utat. November 5-én az angol-francia csapatok megkezdték a partraszállást.

A szuezi válság megváltoztatta a status quo-t a Közel-Keleten. A korábbi nagyhatalmak (Anglia és Franciaország) elvesztették befolyásukat az övezetben, ezzel olyan vákuumhelyzetet létrehozva, mely újabb frontvonalat nyitott a hidegháborúban. A Szovjetuniónak az egyiptomi kapcsolatain (a gazdasági segítségnyújtással operáló rubel-diplomácián) keresztül sikerült az Egyesült Államok feltartóztatás-politikáját kijátszani. Az Egyesült Államok pedig, alkalmazkodva az új helyzethez, az Eisenhower-doktrínában megfogalmazta a területre vonatkozó külpolitikai prioritását: 1957 márciusában az Egyesült Államok kongresszusa elfogadta azt a javaslatot, mely lehetőséget adott az elnöknek a beavatkozásra a Közel-Keleten, a nemzetközi kommunizmus visszaszorítása érdekében (Libanon, 1957. július). Ez a helyzet csak a hetvenes években változott meg, az új egyiptomi vezető, Szadat külpolitikai fordulatával.

Az 1956. októberi forradalom és annak eredménye nagyon jól példázza a hidegháború geopolitikai alapokon nyugvó külpolitikai prioritásait, mind a Szovjetunió , mind az Egyesült Államok részéről. Míg Sztálin halála után lazulni látszott a szovjet érdekszférába tartozó ütközőállamok összetartozása, sosem merülhetett fel a széthullásának esélye sem, ezzel párhuzamosan az USA feltartóztatás-politikája sosem jelentette azt, hogy az Amerikai Egyesült Államok a már kialakult szovjet érdekszféra megbontásával próbálkozna. (Legfeljebb a „soft power” segítségével – például a Szabad Európa Rádió „reménykeltő” adásaival –, vagyis a belső társadalmi ellenállás fokozásával nehezítették annak egyben tartását). Így az az ikerválság európai területein megmaradt a régi status quo.

A Szuezi-csatorna államosításával elindult egy lavina, melynek útja végén a nemzetközi rendszer régi-új arcát mutatta. Régit, mert Kelet-Európában a Varsói Szerződés által egyben tartott szovjet ütközőzóna lazulása nem jelentette annak széthullását és az amerikai érdekek behatolását, de emellett újat is, mert a Közel-Keleten kialakult hatalmi vákuumban (az angol-francia befolyás visszaszorulásával) a szovjet befolyás megjelenése rögtön kiváltotta az Egyesült Államok feltartóztatás-politikájának logikájából – melyet az USA akár saját szövetségeseivel szemben is képes volt követni – fakadó ellenállást.

A hideháborús szembenállás kialakulásakor magánkezdeményezésként jött létre a Szabad Európa Rádió, azzal a nem titkolt szándékkal, hogy az amerikai érdekeket és értékeket „finom formában” (későbbi szakkifejezéssel: soft power) eljutattassa a szovjet ellenőrzés alatt lévő területek társadalmához, ezzel befolyásolja őket, és így folymatosan gyengítse a szovjet pozíciót. Az 1956-os magyar forradalomban a Szabad Európa Rádió tevékenységében tetten érhető ennek bizonyítéka. Az Egyesült Államok hivatalos álláspontjával, illetve az egész feltartóztatás-doktrína elképzelésével szemben álló információk jutottak el a forradalom dúlta ország lakosságához, s ezek jelentős polgári áldozatokat követelve hátráltatták a szovjet érdekérvényesítést."

1956. július 26." + "\n" + "\n" + "Nasszer államosítja a Szuezi-csatorna Társaságot, így nemcsak a társaság jövedelmétől esnek el az angol-francia részvényesek, hanem Európa számára rendkívül fontos, stratégiai jelentőséggel bíró közlekedési útvonal felett is elveszítik az angolok és franciák az ellenőrzésüket.";

1956. október 19-20." + "\n" + "\n" + "1956 szeptemberében a nemzeti vonalas kommunista Gomulka visszatér a Lengyel Kommunista Párt élére, kiváltva ezzel egy szovjet katonai mozgósítást. A szovjet csapatok közeledtének hírére 1956. október 19-én a társadalom különböző rétegei szimpátiatüntetésen állnak ki, hogy kifejezték szimpátiájuk a védelemre felkészülő lengyel hadsereggel és a vezetéssel. Miután a szovjet vezetés számára nyilvánvalóvá válik, hogy a keleti blokkot, illetve a Varsói Szerződést a lengyelek nem kívánják elhagyni, felhagynak a csapatmozgósítással, így a lengyel változtatási kísérlet eredményesen zárul.";

1956. október 23." + "\n" + "\n" + "A lengyelországi eseményekre reakcióként Magyarországon is elindul a szovjet befolyás elleni megmozdulás, mely (ellentétben a lengyellel) nem áll meg az önálló utas, nemzeti alapon szervezett kommunizmus felépítésénél, hanem a szovjet csapatok teljes kivonását, az ország semlegességének elismertetését, többpártrendszert, illetve a Varsói Szerződésből történő kilépést tűzi ki célul.";

1956. október 29." + "\n" + "\n" + "Izrael invázióba kezd, elfoglalja a Sínai-fészigetet, és biztosítja az Akabai-öböl bejáratát, a Tirán-szoroson való izraeli közlekedést. Mindez megfelel az október 22-i sèvres-i titkos megállapodásnak, melyben az izraeliek angolokkal és franciákkal szövetkezve ilyenformán kívánják fegyveres úton visszaszerezni a Szuezi-csatorna felett az ellenőrzést, illetve biztosítani maguknak a vörös-tengeri kijáratot.";

1956. október 31." + "\n" +"\n" + "Nagy-Britannia és Franciaország ultimátummal szólítja fel a kirobbanó válságban résztvevő feleket (Egyiptomot és Izraelt) a harcok beszüntetésére, és felajánlja katonai segítségét. Az ultimátum tartalma természetesen elfogadhatatlan Egyiptom részéről, így lehetőség nyílik az angol-francia invázóra, a sèvres-i háromoldalú (brit-francia-izraeli) titkos megállapodás értelmében. A bombázással meginduló harci cselekményeket a nemzetközi közvélemény elítéli. ";

1956. november 4." + "\n" +"\n" + "A Varsói Szerződés november 2-án lehetőséget biztosít a Szovjetunió számára a magyarországi eseményekbe való katonai beavatkozásra. A „Forgószél-hadművelet” keretein belül november 4. és 11. között helyreállítják az aktuális status quo-t az európai kontinensen";

1956. november 5." + "\n" + "\n" + "Miután az ENSZ Biztonsági Tanácsa 1956. november 2-án, az USA kezdeményezésére, határozatban ítéli el Angliát, Franciaországot és Izraelt a szuezi konfliktusban való részvételért, a Szovjetunió lényegében ellenállás nélkül helyreállítja a „rendet” a keleti blokkon belül, és minden komolyabb nemzetközi tiltakozás nélkül leveri a magyarországi népfelkelést, valamint rakétaultimátummal fenyegeti meg a szuezi konfliktus nyugati szövetségeseit, Nagy-Britanniát, Franciaországot és Izraelt.";

1956. november 6." + "\n" +"\n" + "Nagy-Britannia és Franciaország befejezik a háborút és visszavonják csapataikat a Szuezi-csatorna övezetéből. Egyiptom lényegében győztesen kerül ki a szuezi válságból. Az országgal szolidáris az arab világ és a bandungi mozgalom.";